तिवारी ने कहा कि आज भारतीय अर्थव्यवस्था में आठ नवंबर 2016 की तुलना में चलन में ज्यादा नकदी है. कांग्रेस आठ नवंबर 2018 को मांग करेगी कि भारतीय अर्थव्यस्था को बर्बाद तथा तहस-नहस करने के लिए प्रधानमंत्री को देश के लोगों से माफी मांगनी चाहिए. यह पूछे जाने पर कि क्या कांग्रेस अध्यक्ष राहुल गांधी प्रदर्शन में हिस्सा लेंगे, उन्होंने कहा कि सभी नेता और कार्यकर्ता हिस्सा लेंगे. मालूम हो कि साल 2016 में आठ नवंबर की रात आठ बजे प्रधानमंत्री ने टीवी चैनलों और रेडियो के माध्यम से ऐलान किया था कि उसी वक्त से 500 और 1000 रुपए के नोट चलने से बाहर हो जाएंगे.